(υποβληθείσα από την Επιτροπή)

1. ΕΙΣΑΓΩΓΗ

Εν συνεχεία των αποφάσεων για το Πρόγραμμα Δράσης 2000 το Μάιο του 1999 και των προηγούμενων μεταρρυθμίσεων της Κοινής Οργάνωσης αγοράς από το 1992, μόνο ένα μικρό αριθμό τομέων συνεχίζει να αφορά ο ετήσιος καθορισμός θεσμικών τιμών ή ποσών. Πρόσφατα, η Επιτροπή πρότεινε την αναθεώρηση της Κοινής Οργάνωσης Αγοράς λίνου και καννάβεως, η οποία ιδίως θα εξαιρέσει και τον τομέα αυτό από τον ετήσιο καθορισμό.

Συγκεκριμένα, οι εξής θεσμικές τιμές και ποσά πρέπει να καθορισθούν από το Συμβούλιο για το έτος εμπορίας 2000/2001, με τη γνώμη του Κοινοβουλίου :

- οι μηνιαίες προσαυξήσεις για τα σιτηρά (ποσό, αριθμός και χρονοδιάγραμμα),

- οι μηνιαίες προσαυξήσεις για το ρύζι,

- διάφορες τιμές και ποσά στον τομέα της ζάχαρης (θεσμικές τιμές ζαχαροτεύτλων, θεσμικές τιμές ζάχαρης, μηνιαία αποζημίωση των δαπανών αποθήκευσης),

- η ενίσχυση για τους μεταξοσκώληκες,

- η βασική τιμή για το πρόβειο κρέας,

- η βασική τιμή για το χοίρειο κρέας.

Η Επιτροπή προτείνει τη συνέχιση της πολυετούς προσέγγισης που ακολουθήθηκε για το Πρόγραμμα Δράσης 2000 και τις προηγούμενες μεταρρυθμίσεις, και τον καθορισμό θεσμικών τιμών και ποσών των έξι σχετικών τομέων επ´αόριστον, εκτός από τον τομέα της ζάχαρης, για τον οποίο το σημερινό καθεστώς ποσοστώσεων παραγωγής λήγει νομίμως το έτος εμπορίας 2000/2001. Μια τέτοια προσέγγιση παρουσιάζει το πλεονέκτημα προσφοράς ενός σταθερότερου πλαισίου στους γεωργούς ενόψει του μακροπρόθεσμου προγραμματισμού παραγωγής τους. Προτείνονται οι επακόλουθες τροποποιήσεις των βασικών κανονισμών χωρίς να προδικάζονται μελλοντικές αναθεωρήσεις.

2. ΑΙΤΙΟΛΟΓΙΚΗ ΕΚΘΕΣΗ ΑΝΑ ΠΡΟΪΟΝ

2.1. Σιτηρά

2.1.1. Μηνιαίες προσαυξήσεις

Οι μηνιαίες προσαυξήσεις καθορίζονται σήμερα σε 1 EUR/τόνο/μήνα για την τιμή παρέμβασης κατά την περίοδο από τον Νοέμβριο έως τον Μάιο· η προσαύξηση του μηνός Μαΐου εφαρμόζεται επίσης για τον μήνα Ιούνιο. Οι προσαυξήσεις καθορίζονται σε ετήσια βάση με έναν ειδικό κανονισμό του Συμβουλίου. Σύμφωνα με τη γενική προσέγγιση, για την περίοδο 2000/2001 και μετέπειτα προτείνεται ο καθορισμός του ποσού και της περιόδου των μηνιαίων προσαυξήσεων κατά μόνιμο τρόπο μέσω της τροποποίησης του βασικού κανονισμού της ΚΟΑ για τα σιτηρά (κανονισμός (ΕΟΚ) αριθ. 1766/92).

Δεδομένου ότι το βραχυπρόθεσμο επιτόκιο έχει φθάσει στο ίδιο επίπεδο με εκείνο στο οποίο στηρίχθηκε η απόφαση για το 1999/2000 (3%), δεν δικαιολογεί τροποποίηση του ποσού. Λαμβάνοντας υπόψη την εισαγωγή του ευρώ από την 1.1.1999, το επιτόκιο αυτό δεν θα έπρεπε να υποστεί σημαντικές διακυμάνσεις στο μέλλον.

Ωστόσο, λαμβάνοντας υπόψη την προβλεπόμενη μείωση της τιμής παρέμβασης των σιτηρών σε δύο φάσεις σε ποσοστό 7,5%, η Επιτροπή προτείνει την παράλληλη μείωση των μηνιαίων προσαυξήσεων, ήτοι ποσό :

- 0,93 EUR/τόνο/μήνα για την περίοδο εμπορίας 2000/2001,

- 0,85 EUR/τόνο/μήνα από την περίοδο εμπορίας 2001/2002

σε σχέση με το σημερινό επίπεδο που ανέρχεται 1 EUR/τόνο/μήνα.

Η κατάσταση θα επανεξετασθεί κατά την απόφαση που πρόκειται να ληφθεί για μια τελευταία μείωση της τιμής παρέμβασης σιτηρών που θα εφαρμοσθεί από την περίοδο εμπορίας 2002/2003 ανάλογα με την εξέλιξη της αγοράς.

2.1.2. Περίοδος παρέμβασης στη Σουηδία

Το άρθρο 4 του κανονισμού (ΕΟΚ) αριθ. 1766/92 καθορίζει τις περιόδους παρέμβασης ως εξής :

- για την Ιταλία, την Ισπανία, την Ελλάδα και την Πορτογαλία : από 1ης Αυγούστου έως 30 Απριλίου,

- για τα άλλα κράτη μέλη: από 1ης Νοεμβρίου έως 31 Μαΐου,

- για τη Σουηδία: από 1ης Δεκεμβρίου έως 30 Ιουνίου.

Για τη Σουηδία, η διαφορετική περίοδος που θεσπίσθηκε στο πλαίσιο της ένταξης με σκοπό την προσαρμογή, λαμβάνοντας υπόψη την γεωγραφική ιδιαιτερότητα του εδάφους της, δεν παρουσίασε ιδιαίτερη χρησιμότητα αλλά αποτέλεσε μάλλον πηγή διοικητικών επιπλοκών, ιδίως όσον αφορά την παράταση της περιόδου παρέμβασης για τον μήνα Ιούνιο. Λόγω του γεγονότος ότι η ανάληψη για όλα τα σιτηρά πρέπει να πραγματοποιείται πριν τα τέλη Ιουλίου προκειμένου να αποφεύγεται η ανάμειξη με τη νέα συγκομιδή, η περίοδος ανάληψης των ποσοτήτων που προσφέρονται κατά τα τέλη Ιουνίου είναι πολύ σύντομη και το γεγονός αυτό προκάλεσε την ανάγκη θέσπισης παρεκκλίσεων για ορισμένες περιόδους εμπορίας. Το πρόβλημα αυτό ενδέχεται να επιδεινωθεί από τη μείωση της τιμής παρέμβασης κατά τη διάρκεια της μεταβατικής περιόδου που προβλέπεται για το πρόγραμμα δράσης 2000 (που μπορεί να καταστήσει την παρέμβαση τεχνητώς ελκυστική κατά το τέλος της περιόδου προκειμένου να αποφευχθεί η μείωση της τιμής).

Λαμβάνοντας υπόψη τα προβλήματα αυτά, η γεωγραφική ή η κλιματική κατάσταση της Σουηδίας δεν φαίνεται να αποτελεί αξιόλογη αιτία προκειμένου να διατηρείται μία ειδική περίοδος. Εξάλλου, η κανονική περίοδος παρέμβασης εφαρμόζεται στη Φινλανδία, κράτος μέλος με συγκρίσιμη γεωγραφική κατάσταση, ,χωρίς να έχουν καταγραφεί ιδιαίτερες διαταραχές της αγοράς.

Κατά συνέπεια, η Επιτροπή προτείνει μία ευθυγράμμιση της περιόδου παρέμβασης στη Σουηδία με την αντίστοιχη περίοδο που ισχύει για τα κράτη μέλη εκτός εκείνων του νότου, ήτοι από 1ης Νοεμβρίου έως 31 Μαΐου.

2.2. Ρύζι

Η μηνιαία προσαύξηση καθορίζεται σε 2 EUR/τόνο/μήνα για την τιμή παρέμβασης. Καθορίζεται σε ετήσια βάση με ειδικό κανονισμό του Συμβουλίου. Σύμφωνα με την γενική προσέγγιση, για την περίοδο εμπορίας 2000/2001 και τις μετέπειτα περιόδους, προτείνεται ο καθορισμός του ποσού των μηνιαίων προσαυξήσεων κατά μόνιμο τρόπο μέσω της τροποποίησης του βασικού κανονισμού της ΚΟΑ για το ρύζι (βασικός κανονισμός της ΚΟΑ για το ρύζι (κανονισμός (ΕΚ) αριθ. 3072/95).

Λαμβάνοντας υπόψη τη σταθερότητα της τιμής παρέμβασης και των επιτοκίων, η Επιτροπή προτείνει τη συνέχιση εφαρμογής του ποσού των 2 EUR/τόνο/μήνα.

Η πρόταση αυτή δεν προδικάζει την πρόταση, η οποία αφορά το σύνολο της οργάνωσης αγοράς για το ρύζι, την οποία ανέλαβε να παρουσιάσει η Επιτροπή.

2.3. Ζάχαρη

Για το τελευταίο έτος εμπορίας του ισχύοντος καθεστώτος ποσοστώσεων παραγωγής, η Επιτροπή προτείνει πάγωμα της βασικής τιμής για τα ζαχαρότευτλα, της τιμής παρέμβασης για τη λευκή ζάχαρη και των περιθωρίων κέρδους της βιομηχανίας.

Κατά συνέπεια, οι ελάχιστες τιμές για ζαχαρότευτλα Α και Β παραμένουν αμετάβλητες (προκύπτουν από τη βασική τιμή ζαχαροτεύτλων με εφαρμογή εισφοράς 2% και 30% αντίστοιχα). Εντούτοις, πρέπει να σημειωθεί ότι η σημερινή ελάχιστη τιμή για ζαχαρότευτλα Β θα εξαρτηθεί στο τέλος από το τελικό ύψος της εισφοράς για ζαχαρότευτλα Β, που πρόκειται να καθορισθεί αργότερα με τη διαδικασία της επιτροπής διαχείρισης (σύμφωνα με το άρθρο 33 του κανονισμού (ΕΚ) αριθ. 2038/1999).

1/4σον αφορά την αποζημίωση των δαπανών αποθήκευσης, η Επιτροπή προτείνει την διατήρηση του ποσού της μηνιαίας επιστροφής σε 0,33 EUR ανά 100 χγρ. ενόψει των σταθερών επιτοκίων που επικρατούν στην Κοινότητα.

Η Επιτροπή υπενθυμίζει ότι, σύμφωνα με το άρθρο 26 του βασικού κανονισμού, πρέπει να μειώσει τις ποσοστώσεις παραγωγής για την περίοδο εμπορίας 2000/2001 εάν απαιτηθεί από τις υποχρεώσεις που έχουν αναληφθεί στο πλαίσιο της GATT.

Ο ακόλουθος πίνακας συνοψίζει τις προτάσεις για τον τομέα της ζάχαρης:

>ΘΕΣΗ ΠIΝΑΚΑ>

(1) 98% tης βασικής τιμής των ζαχαρότευτλων.

(2) 68% της βασικής τιμής των ζαχαρότευτλων, πλην των περιπτώσεων στις οποίες ισχύει το άρθρο 33, παράγραφος 5, του κανονισμού (ΕΚ) αριθ. 2038/1999.

2.4. Μεταξοσκώληκες

Η εκτροφή μεταξοσκωλήκων αντιπροσωπεύει ένα ελάχιστο μέρος της κοινοτικής αγροτικής δραστηριότητας και της παγκόσμιας μεταξοσκωληκοτροφίας. Ωστόσο όμως, συνιστά μία μη αμελητέα δραστηριότητα σε ορισμένες αγροτικές περιοχές. Πρέπει να διασφαλισθεί η διατήρηση της δραστηριότητας διατηρώντας το ποσό της ενίσχυσης που έχει ορισθεί σήμερα σε 133,26 EUR ανά κιβώτιο κόκκων μεταξοσκωλήκων. Σύμφωνα με τη γενική προσέγγιση, το ποσό αυτό θα καθορισθεί στον βασικό κανονισμό του τομέα (ΕΟΚ) αριθ. 845/72.

2.5. Πρόβειο κρέας

Η βασική τιμή χρησιμοποιείται ως μέσο καθορισμού της απώλειας εισοδήματος για τους παραγωγούς. Η πριμοδότηση για τις προβατίνες υπολογίζεται με βάση τη διαφορά μεταξύ της βασικής τιμής και του αριθμητικού μέσου όρου των εβδομαδιαίων μέσων σταθμισμένων τιμών στις αντιπροσωπευτικές κοινοτικές αγορές. Καθορίζονται επίσης εποχικά προσαρμοζόμενες βασικές τιμές προκειμένου να ληφθούν υπόψη οι κανονικές εποχικές διακυμάνσεις στην αγορά. Στην περίπτωση που η τιμή αγοράς πέφτει κάτω από ένα ορισμένο ποσοστό της εποχικά προσαρμοζόμενης τιμής, μπορεί να αποφασισθεί η χορήγηση ενίσχυσης ιδιωτικής αποθεματοποίησης.

Σύμφωνα με τον γενικό προσανατολισμό, προτείνεται ο καθορισμός της βασικής τιμής καθώς επίσης και των εποχικά προσαρμοζόμενων τιμών στον βασικό κανονισμό (ΕΚ) αριθ. 2467/98. Η βασική τιμή θα πρέπει να παραμείνει στο σημερινό επίπεδο των 504,07 EUR/100 χγρ. Αναφορικά με τις εποχικά προσαρμοζόμενες τιμές, η πρώτη εβδομάδα θα αρχίζει την πρώτη ημέρα του έτους εμπορίας (πρώτη Δευτέρα του Ιανουαρίου).

2.6. Χοίρειο κρέας

Σύμφωνα με τη γενική προσέγγιση, προτείνεται ο καθορισμός της βασικής τιμής και του ποιοτικού τύπου στον οποίο αναφέρεται η τιμή αυτή στον βασικό κανονισμό (ΕΟΚ) αριθ. 2759/75 του Συμβουλίου. Η βασική τιμή θα έπρεπε να διατηρηθεί στο σημερινό επίπεδο των 1 509,39 EUR/τόνο.

Υπενθυμίζεται ότι ο συγκεκριμένος ρόλος της βασικής τιμής έχει σχέση με ενδεχόμενα μέτρα παρέμβασης, ήτοι την χορήγηση ενίσχυσης στην ιδιωτική αποθεματοποίηση. Ένα τέτοιο μέτρο μπορεί να τεθεί σε εφαρμογή εφόσον η μέση τιμή αγοράς στην κοινότητα είναι κατώτερη κατά 103% της βασικής τιμής.

Ο ποιοτικός τύπος καθορίζεται για:

- τα σφάγια βάρους 60 μέχρι 120 χγρ.: κλάση E,

- τα σφάγια από 120 έως 180 χγρ.: κλάση R.

3. ΟΡΙΖΟΝΤΙΑ ΘΕΜΑΤΑ

Η τροποποίηση των βασικών κανονισμών που αφορούν τους σχετικούς τομείς με τις προτάσεις αυτές παρέχει την ευκαιρία να πραγματοποιηθεί μία νομική ενημέρωση, χωρίς αλλαγή της ουσίας.

Για τον κανονισμό (ΕΟΚ) αριθ. 1766/92 (σιτηρά) και τον κανονισμό (ΕΚ) αριθ. 3072/95 (ρύζι), πρόκειται για την κατάργηση του άρθρου το οποίο επεξέτεινε την χρηματοδότηση του ΕΓΤΠΕ, τμήμα εγγυήσεων, στα υπερπόντια γαλλικά διαμερίσματα, διάταξη που κατέστη πλέον περιττή.

Για τους διάφορους κανονισμούς, πρόκειται για την ενημέρωση θεμάτων που αφορούν τις διάφορες επιτροπές, μετά την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των λεπτομερειών άσκησης των εκτελεστικών αρμοδιοτήτων που έχουν ανατεθεί στην Επιτροπή.

ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων (2000/2001) ΤΟΜΟΣ II Δημοσιονομικές επιπτώσεις

(υποβληθείσα από την Επιτροπή)

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή

2. Επιπτώσεις των προτάσεων του ΕΓΤΠΕ-τμήμα εγγυήσεων

3. Το δημοσιονομικό πλαίσιο το έτος 2000 και 2001

α) Το δημοσιονομικό πλαίσιο το έτος 2000

ΓΕΝΙΚΗ ΚΑΤΑΣΤΑΣΗ

ΚΑΤΑΣΤΑΣΗ ΤΩΝ ΚΥΡΙΟΤΕΡΩΝ ΤΟΜΕΩΝ

ΣΥΜΠΕΡΑΣΜΑΤΑ

β) Το δημοσιονομικό πλαίσιο το έτος 2001

ΠΑΡΑΡΤΗΜΑ I

ΠΑΡΑΡΤΗΜΑ II

1.

1. ΕΙΣΑΓΩΓΗ

1. Ο παρών τόμος ΙΙ περιέχει εκτιμήσεις των δημοσιονομικών επιπτώσεων των προτάσεων τιμών σχετικά με τις γεωργικές τιμές για το έτος εμπορίας 2000/2001 για το ΕΓΤΠΕ-τμήμα εγγυήσεων και τους ιδίους πόρους γεωργικής προέλευσης.

2. Οι προτάσεις διατηρούν τις τιμές για την ζάχαρη, το χοίρειο και το πρόβειο κρέας καθώς και την ενίσχυση για τους μεταξοσκώληκες στο σημερινό επίπεδο τους. Προτείνονται μειώσεις σε δύο φάσεις στις μηνιαίες προσαυξήσεις για τα σιτηρά. Εκτός από τη ζάχαρη, οι προτεινόμενες τιμές και ποσά για το 2000/2001 (2001/2002 στην περίπτωση των μηνιαίων προσαυξήσεων για τα σιτηρά) θα παραμείνουν μετέπειτα σε ισχύ με την επιφύλαξη μελλοντικών αναθεωρήσεων.

Στον κατωτέρω πίνακα συνοψίζονται οι δημοσιονομικές επιπτώσεις των προτάσεων αυτών για τις δαπάνες του ΕΓΤΠΕ-τμήμα εγγυήσεων και τους ιδίους πόρους γεωργικής προέλευσης:

>ΘΕΣΗ ΠIΝΑΚΑ>

3. Gια να δοθεί μία όσο το δυνατόν πληρέστερη εικόνα των δημοσιονομικών επιπτώσεων των προτάσεων αυτών και για να καταδειχθούν οι προβλεπόμενες τάσεις των δαπανών, η Επιτροπή παρουσιάζει επίσης νέες προβλέψεις δαπανών για το 2000, λαμβάνοντας υπόψη τις οικονομικές και νομοθετικές εξελίξεις, όπως εκτιμήθηκαν τον Ιανουάριο του 2000 (βλέπε σημείο III). Οι νέες προβλέψεις περιορίζονται στους τίτλους B1-1 έως B1-3 του ΕΓΤΠΕ-τμήμα εγγυήσεων (γραμμή 1α των δημοσιονομικών προβλέψεων), λόγω του γεγονότος ότι είναι πάρα πολύ νωρίς στο στάδιο αυτό να επανεκτιμηθούν οι απαιτήσεις για τον τίτλο B1-4 (Αγροτική ανάπτυξη).

Ο προϋπολογισμός του 2000, ο οποίος εγκρίθηκε στις 16 Δεκεμβρίου 1999, καθόρισε τις πιστώσεις για τους τίτλους B1-1 έως B1-3 του ΕΓΤΠΕ-τμήμα εγγυήσεων σε 36 889 εκατ. EUR, αφήνοντας ένα περιθώριο 463 εκατ. EUR κάτω από την οροφή των δημοσιονομικών προβλέψεων (37 352 εκατ. EUR). Θα πρέπει να σημειωθεί, εντούτοις ότι η πρόβλεψη των απαιτήσεων πιστώσεων με βάση τον προϋπολογισμό ανήρχετο σε 37 537 εκατ. EUR.

Οι απαιτήσεις πιστώσεων, όπως εκτιμούνται σήμερα (Ιανουάριος 2000) ανέρχονται σε 37 471 εκατ. EUR, δηλαδή 582 εκατ. EUR περισσότερα από τις πιστώσεις του προϋπολογισμού. Οι νέες αυτές προβλέψεις για το 2000 δεν επηρεάζονται από τις προτάσεις σχετικά με τις τιμές.

2. ΕΠΙΠΤΩΣΕΙΣ ΤΩΝ ΠΡΟΤΑΣΕΩΝ ΓΙΑ ΤΟ ΕΓΤΠΕ-ΤΜΗΜΑ ΕΓΓΥΗΣΕΩΝ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ?Ο ΔΗΜΟΣΙΟΝΟΜΙΚΟ ΠΛΑΙΣΙΟ ΤΟ ΕΤΟΣ 2000 ΚΑΙ 2001

α) Το δημοσιονομικό πλαίσιο το έτος 2000

ΓΕΝΙΚΗ ΚΑΤΑΣΤΑΣΗ

1. Οι εκτιμώμενες απαιτήσεις πιστώσεων των τίτλων B1-1 έως B1-3 του ΕΓΤΠΕ-τμήμα εγγυήσεων για το 2000, όπως προβλέπονται τον Ιανουάριο του 2000, ανέρχονται σε 37 471 εκατ. EUR, υπερβαίνοντας τις πιστώσεις του προϋπολογισμού κατά 582 εκατ. EUR και την οροφή των δημοσιονομικών προοπτικών κατά 119 εκατ. EUR. Οι νέες προβλέψεις στηρίζονται στην ισοτιμία μεταξύ EUR/$ που χρησιμοποιείται για τον προϋπολογισμό (1 EUR = 1,12 $). Η μέση πραγματική τιμή του δολαρίου για την περίοδο μεταξύ του Αυγούστου 1999 και του Ιανουαρίου 2000 ανερχόταν σε 1 EUR= 1,04 $ Στο τέλος του Ιανουαρίου, η τιμή ανερχόταν σε 1 EUR = 0,98 $.

2. Το προσχέδιο του προϋπολογισμού, το οποίο εγκρίθηκε από την Επιτροπή τον Απρίλιο του 1999, προέβλεπε πιστώσεις 37 314 εκατ. EUR για τους Τίτλους B1-1 έως B1-3 του ΕΓΤΠΕ-τμήμα εγγυήσεων.

Προκειμένου να ληφθούν υπόψη οι πλέον πρόσφατες προβλέψεις αναφορικά με την εξέλιξη της κατάστασης της αγοράς, η Επιτροπή παρουσίασε διορθωτική επιστολή για το προσχέδιο του προϋπολογισμού τον Οκτώβριο του 1999. Για την διορθωτική επιστολή, η Επιτροπή προβλέπει τις απαιτήσεις σε 37 537 εκατ. EUR, αλλά οι πραγματικές πιστώσεις που απαιτούνται στην διορθωτική επιστολή καθορίστηκαν σε 37 337 εκατ. EUR (- 200 εκατ. EUR), προκειμένου να τηρηθεί η οροφή των δημοσιονομικών προοπτικών για το 2000 που ανέρχεται σε 37 352 εκατ. EUR.

Τέλος, μετά την απόφαση της αρμόδιας για τον προϋπολογισμό αρχής να πραγματοποιηθεί πρόσθετη μείωση ύψους 448 εκατ. EUR, οι πιστώσεις για τους τίτλους B1-1 έως B1-3 του ΕΓΤΠΕ-τμήμα εγγυήσεων στον προϋπολογισμό που εγκρίθηκε στις 16 Δεκεμβρίου 1999 ανήλθαν σε 36 889 εκατ. EUR, αφήνοντας περιθώριο 463 εκατ. EUR σε σύγκριση με την οροφή των δημοσιονομικών προοπτικών, αλλά ευρίσκοντο κατά 648 εκατ. EUR κάτω από τις προβλέψεις της Επιτροπής όσον αφορά τις απαιτήσεις πιστώσεων ύψους 37 537 εκατ. EUR.

3. Η νέα αυτή εκτίμηση των απαιτήσεων πιστώσεων για το ΕΓΤΠΕ-τμήμα εγγυήσεων σε 37 471 εκατ. EUR λαμβάνει υπόψη τις εξελίξεις που έλαβαν χώρα σε σύγκριση με τις οικονομικές προϋποθέσεις και την νομοθετική κατάσταση που λήφθηκε υπόψη για την κατάρτιση του προϋπολογισμού και αντιπροσωπεύει μείωση 66 εκατ. EUR σε σύγκριση με την πρόβλεψη απαιτήσεων κατά τον χρόνο της διορθωτικής επιστολής.

Εν πρώτοις, οι απαιτήσεις για το πρόβειο και αίγειο κρέας αναθεωρήθηκαν προς τα κάτω, κυρίως λόγω μιας ανοδικής προσαρμογής των τιμών αγοράς για το 1999 και 2000 και μιας συνακόλουθης μείωσης του ποσοστού πριμοδότησης. Επιπροσθέτως, προβλέπονται χαμηλότερες απαιτήσεις για τον τομέα του γάλακτος, όπου, παρά την αναθεώρηση προς τα πάνω των προβλεπόμενων επενδύσεων για επιστροφές κατά την εξαγωγή, θα πρέπει να προκύψει σημαντική εξοικονόμηση λόγω των υψηλότερων πωλήσεων σκόνης αποκορυφωμένου γάλακτος από τη δημόσια αποθεματοποίηση και τις μειωμένες αγορές. Υπάρχουν επίσης σημαντικές μειώσεις στις απαιτήσεις για τον τομέα οίνου, λόγω των μειωμένων ποσοτήτων απόσταξης. Για το ελαιόλαδο, μία μείωση των απαιτήσεων αντανακλά κυρίως τις αναθεωρήσεις προς τα κάτω των μέτρων αποθεματοποίησης.

Από την άλλη πλευρά, αυξήθηκαν οι απαιτήσεις για έναν αριθμό κεφαλαίων του προϋπολογισμού σε σύγκριση προς τις προβλέψεις που αποτέλεσαν τη βάση του προϋπολογισμού. Για το βόειο κρέας, οι αυξημένες απαιτήσεις οφείλονται στις χαμηλότερες αναμενόμενες εισπράξεις από τις πωλήσεις από τη δημόσια αποθεματοποίηση και τις υψηλότερες δαπάνες για έκτακτα μέτρα στήριξης. Για τη ζάχαρη και τις κλωστικές ίνες (βαμβάκι), οι υψηλότερες απαιτήσεις αντανακλούν αναθεωρήσεις προς τα κάτω των παγκόσμιων τιμών αγοράς.

ΚΑΤΑΣΤΑΣΗ ΓΙΑ ΤΟΥΣ ΚΥΡΙΟΤΕΡΟΥΣ ΤΟΜΕΙΣ

(Επεξήγηση των μεταβολών στις απαιτήσεις πιστώσεων σε σύγκριση προς εκείνες στις οποίες στηρίχθηκε ο προϋπολογισμός) [1]

[1] Το πρώτο ποσό σε κάθε κεφάλαιο δείχνει τη διαφορά σε σύγκριση προς τις απαιτήσεις στις οποίες στηρίχθηκε ο προϋπολογισμός· το δεύτερο ποσό μεταξύ δύο αγκυλών παρουσιάζει τη διαφορά σε σύγκριση με τις πιστώσεις του προϋπολογισμού για το ΕΓΤΠΕ-τμήμα εγγυήσεων (συμπεριλαμβανομένων των πιστώσεων στο αποθεματικό του κεφαλαίου B0-40)

Αροτραίες καλλιέργειες // + 10 εκατ. EUR

// (+ 299 εκατ. EUR)

Η σχετικά μικρή αύξηση των συνολικών απαιτήσεων για το κεφάλαιο αυτό προκύπτει παρόλα αυτά από δύο αντίθετες τάσεις: μία αύξηση 99 εκατ. EUR για μέτρα αγοράς για τα σιτηρά και μία μείωση 89 εκατ. EUR για άμεσες πληρωμές στο πλαίσιο του καθεστώτος ενισχύσεων αροτραίων καλλιεργειών.

Για τη δημόσια αποθεματοποίηση σιτηρών, οι απαιτήσεις αυξάνονται κατά 91 εκατ. EUR, λόγω αναθεώρησης προς τα πάνω της πρόβλεψης των αγορών παρέμβασης από 8,2 εκατ. τόνους σε 9,9 εκατ. τόνους. Η δημόσια αποθεματοποίηση κατά το τέλος του οικονομικού έτους προβλέπεται σε 16,9 εκατ. τόνους έναντι 19,2 εκατ. τόνων, λόγω της ύπαρξης χαμηλότερου επιπέδου ανοιχτών αποθεμάτων από ό,τι αναμενόταν αρχικά και μιας αύξησης στον όγκο των πωλήσεων. Οι υψηλότερες απαιτήσεις για επιστροφές στην παραγωγή αμύλου ύψους 50 εκατ. EUR οφείλονται σε προσαρμογή των επιλέξιμων ποσοτήτων από 2,9 εκατ. τόνους σε 3,45 εκατ. τόνους. Αντιθέτως, οι μειωμένες απαιτήσεις για επιστροφές κατά την εξαγωγή ύψους 42 εκατ. EUR οφείλονται κυρίως σε μία αναθεώρηση προς τα κάτω των σχετικών ποσοτήτων (-2,4 εκατ. τόνοι) καθώς και σε μείωση του προβλεπόμενου ποσοστού επιστροφής κατά την εξαγωγή για την κριθή για την περίοδο 1999/2000 από 34,9 EUR/τόνο σε 32,3 EUR/τόνο, η οποία αντανακλά μία υψηλότερη παγκόσμια τιμή από εκείνη που προβλεπόταν αρχικά. Το ποσοστό επιστροφής για τη σίκαλη μειώθηκε επίσης από 75,1 EUR/τόνο σε 68,9 EUR/τόνο. Από την άλλη πλευρά, τα προβλεπόμενα ποσοστά επιστροφής για τον μαλακό σίτο και τον αραβόσιτο αυξήθηκαν ( 37,6 EUR/τόνο έναντι 30,5 EUR/τόνο για τον σίτο) λόγω χαμηλότερων παγκόσμιων τιμών.

Για τις ενισχύσεις αροτραίων καλλιεργειών, η μείωση των απαιτήσεων προκύπτει από τη λήψη υπόψη των οριστικών στοιχείων για τις επιλέξιμες περιοχές για τις οποίες υποβλήθηκε αίτηση ενίσχυσης για το 1999/2000 και των μέσων συγκομιδών κατά το παρελθόν, τις οποίες τα κράτη μέλη απαιτείται να κοινοποιούν στην Επιτροπή μέχρι τα μέσα Ιανουαρίου 2000. Στο πλαίσιο της συνολικής μείωσης των 89 εκατ. EUR, οι απαιτήσεις για τις ενισχύσεις για μικρούς παραγωγούς μειώνονται κατά 47 εκατ. EUR. Για τους επαγγελματίες παραγωγούς, υπάρχουν σημαντικές μειώσεις για τις ενισχύσεις στα σιτηρά, συμπεριλαμβανομένου του αραβοσίτου (- 25 εκατ. EUR) και για τους ελαιούχους σπόρους (- 24 εκατ. EUR). Οι ανάγκες για ενισχύσεις προσωρινής παύσης καλλιέργειας μειώνονται επίσης κατά 13 εκατ. EUR, αλλά αυξάνονται κατά 20 εκατ. EUR εκείνες που έχουν σχέση με τη συμπληρωματική ενίσχυση για τον σκληρό σίτο.

Ζάχαρη // + 30 εκατ. EUR

// (+ 65 εκατ. EUR)

Η αύξηση των 30 εκατ. EUR προκύπτει από μία μικρή αναθεώρηση προς τα κάτω της προβλεπόμενης τιμής της παγκόσμιας αγοράς για τη ζάχαρη για την περίοδο 1999/2000 σε 187 $/τόνο και μία συνακόλουθη αύξηση του ποσοστού επιστροφής κατά την εξαγωγή από 525 EUR/τόνο σε 535 EUR/τόνο.

Ελαιόλαδο // - 14 εκατ. EUR

// (+ 24 εκατ. EUR)

Η μείωση των απαιτήσεων μπορεί να αποδοθεί κυρίως σε μείωση κατά 16 εκατ. EUR των μέτρων αποθεματοποίησης, κυρίως λόγω της προσδοκίας ότι δεν θα προκύψουν δαπάνες σε σχέση με την ιδιωτική αποθεματοποίηση.

Κλωστικές ίνες // + 22 εκατ. EUR

// (+ 39 εκατ. EUR)

Οι απαιτήσεις για την ενίσχυση για το βαμβάκι αυξάνονται κατά 38 εκατ. EUR λόγω της αναθεώρησης προς τα κάτω της προβλεπόμενης παγκόσμιας τιμής (49,5 cents/lb αντί 55,5 cents/lb που προβλέπεται από τον προϋπολογισμό). Για την ενίσχυση στον λίνο, η μείωση των 16 εκατ. EUR προκύπτει από χαμηλότερο προβλεπόμενο μέσο ποσοστό ενίσχυσης.

Οίνος // - 22 εκατ. EUR

// (- 9 εκατ. EUR)

Η μείωση των απαιτήσεων για μέτρα απόσταξης και παρέμβασης ύψους 33 εκατ. EUR οφείλεται σε αναθεώρηση προς τα κάτω των ποσοτήτων επιτραπέζιου οίνου που υπόκεινται σε προληπτική απόσταξη από 12 εκατ. εκατόλιτρα που προβλέπονται από τον προϋπολογισμό σε 10 εκατ. εκατόλιτρα. Οι απαιτήσεις για ενισχύσεις για τη χρήση σταφυλιών αυξάνονται κατά 11 εκατ. EUR.

Λοιποί τομείς φυτικών προϊόντων // - 9 εκατ. EUR

// (- 5 εκατ. EUR)

Οι απαιτήσεις για την δημόσια αποθεματοποίηση ρυζιού μειώνονται κατά 16 εκατ. EUR, κυρίως λόγω αύξησης των ποσοτήτων που πρόκειται να πωληθούν στο πλαίσιο του προγράμματος επισιτισμού απόρων. Αυτό αντισταθμίζεται εν μέρει από υψηλότερες απαιτήσεις σε άλλα σημεία του κεφαλαίου, ιδίως για επιστροφές κατά την εξαγωγή για το ρύζι (+ 5 εκατ. EUR) λόγω αναθεώρησης προς τα κάτω της προβλεπόμενης παγκόσμιας τιμής.

Γάλα και γαλακτοκομικά προϊόντα // - 46 εκατ. EUR

// (+ 7 εκατ. EUR)

Για την δημόσια αποθεματοποίηση σκόνης αποκορυφωμένου γάλακτος, ένας αυξημένος όγκος πωλήσεων σκόνης αποκορυφωμένου γάλακτος από τη δημόσια αποθεματοποίηση (104 000 τόνοι έναντι 55 000 τόνων) και μία μείωση των προβλεπόμενων αγορών (50 000 τόνοι έναντι 80 000 τόνων) οδηγούν σε μείωση των απαιτήσεων κατά 103 εκατ. EUR. Για τη δημόσια αποθεματοποίηση βουτύρου, μειώνονται επίσης οι απαιτήσεις κατά 19 εκατ. EUR, λόγω των αυξημένων ποσοτήτων που πωλήθηκαν (13 560 τόνοι έναντι 5 000 τόνων).

Οι μειώσεις αυτές αντισταθμίζονται εν μέρει από αυξημένες απαιτήσεις για επιστροφές κατά την εξαγωγή ύψους 68 εκατ. EUR, ιδίως για τη σκόνη αποκορυφωμένου γάλακτος όπου, παρά τη μείωση του προβλεπόμενου μέσου ποσοστού επιστροφής, υπάρχει μία σημαντική αναθεώρηση προς τα πάνω των προς εξαγωγή ποσοτήτων (325 000 τόνοι έναντι 250 000 τόνων). Οι απαιτήσεις για τις ενισχύσεις βουτύρου που χρησιμοποιούνται στην εσωτερική αγορά αυξάνονται επίσης κατά 12 εκατ. EUR, κυρίως λόγω μιας αναθεώρησης προς τα πάνω της ποσότητας βουτύρου που χρησιμοποιείται στη ζαχαροπλαστική (370 000 τόνοι έναντι 360 000 τόνων).

Βόειο κρέας // + 61 εκατ. EUR

// (+ 138 εκατ. EUR)

Ένα χαμηλότερο επίπεδο ανοικτών αποθεμάτων δημόσιας παρέμβασης από εκείνο που προβλεπόταν αρχικά (187 000 τόνοι έναντι 195 000 τόνων) οδηγεί σε συνακόλουθη αναθεώρηση προς τα κάτω του όγκου πωλήσεων, δεδομένης της αμετάβλητης προϋπόθεσης ότι δεν θα πραγματοποιηθούν αγορές στην παρέμβαση το έτος 2000 και ότι τα αποθέματα θα περιορισθούν μέχρι το τέλος του οικονομικού έτους. Στο γεγονός αυτό, καθώς και στην μείωση της προβλεπόμενης μέσης τιμής πώλησης, οφείλονται οι αυξημένες απαιτήσεις δημόσιας αποθεματοποίησης ύψους 57 εκατ. EUR. Οι απαιτήσεις για έκτακτα μέτρα στήριξης που εφαρμόσθηκαν στο Ηνωμένο Βασίλειο ("Καθεστώς ηλικίας άνω των 30 μηνών") αυξήθηκαν επίσης κατά 28 εκατ. EUR λόγω αναθεώρησης προς τα πάνω των αριθμών των σχετικών ζώων.

Οι αυξήσεις αυτές αντισταθμίζονται εν μέρει από μείωση των απαιτήσεων για επιστροφές κατά την εξαγωγή ύψους 18 εκατ. EUR, λόγω της μείωσης των προς εξαγωγή ποσοτήτων με καταβολή επιστροφής (770 000 τόνοι έναντι 835 000 τόνων).

Πρόβειο και αίγειο κρέας // - 99 εκατ. EUR

// (- 67 εκατ. EUR)

Μία αναθεώρηση προς τα πάνω των μέσων τιμών αγοράς για τα έτη εμπορίας 1999 και 2000 και οι συνακόλουθες μειώσεις των ποσοστών πριμοδότησης αποτελούν τον βασικό παράγοντα που εξηγεί τη μείωση των απαιτήσεων. Πράγματι, η μέση τιμή αγοράς για το 1999 ορίστηκε σε 3 306 EUR/τόνο έναντι 3 250 EUR/τόνο για τον προϋπολογισμό. Η προβλεπόμενη μέση τιμή για το 2000 αναθεωρήθηκε επίσης προς τα πάνω σε 3 350 EUR/τόνο έναντι 3 250 EUR/τόνο. Κατά συνέπεια, λαμβάνοντας υπόψη τις μικρές προσαρμογές του τεχνικού συντελεστή που χρησιμοποιήθηκε στον καθορισμό του ποσοστού πριμοδότησης και στον προβλεπόμενο αριθμό επιλέξιμων ζώων, οι απαιτήσεις πριμοδότησης μειώνονται κατά 91 εκατ. EUR. Οι απαιτήσεις για σταθερή συμπληρωματική πριμοδότηση που καταβάλλεται σε μειονεκτικές περιοχές μειώνονται επίσης κατά 8 εκατ. EUR, κυρίως λόγω του γεγονότος ότι η αναλογία της προκαταβολής πριμοδότησης για το 1999, η οποία καταβλήθηκε κατά το οικονομικό έτος 1999, ήταν μεγαλύτερη απ´ό,τι προβλεπόταν αρχικά.

Προγράμματα επισιτιστικής βοήθειας // - 6 εκατ. EUR

// (- 1 εκατ. EUR)

Η μείωση για το κεφάλαιο αυτό προκύπτει από την ενσωμάτωση των πιστώσεων του προϋπολογισμού για το πρόγραμμα επισιτιστικής βοήθειας σε απόρους (196 εκατ. EUR έναντι 200 εκατ. EUR) καθώς και τη μείωση των απαιτήσεων για επιστροφές για επισιτιστική βοήθεια στο εξωτερικό (- 2 εκατ. EUR).

ΣΥΜΠΕΡΑΣΜΑΤΑ

Η κατάσταση του προϋπολογισμού το 2000 για τους τίτλους B1-1 έως B1-3 του ΕΓΤΠΕ-τμήμα εγγυήσεων συνοψίζεται, ως εκ τούτου, ως εξής:

>ΘΕΣΗ ΠIΝΑΚΑ>

? νέα πρόβλεψη των απαιτήσεων οδηγεί, κατά συνέπεια, σε υπέρβαση της οροφής των δημοσιονομικών προοπτικών κατά 119 εκατ. EUR και των πιστώσεων του προϋπολογισμού κατά 582 εκατ. EUR.

Θα πρέπει να σημειωθεί ότι οι υπερβάσεις της πρόβλεψης δεν λαμβάνουν υπόψη τις εξοικονομήσεις που θα προκύψουν εάν η μέση πραγματική τιμή του ευρώ έναντι του δολαρίου παραμείνει χαμηλή σε σχέση με την τιμή που λήφθηκε υπόψη κατά την κατάρτιση του προϋπολογισμού (1 EUR = 1,12 $). Εάν η μέση τιμή του ευρώ για ολόκληρο το οικονομικό έτος παραμείνει σε 1 EUR = 1,04 $, οι εξοικονομήσεις αυτές θα μπορούν να είναι της τάξεως των 400 εκατ. EUR. Εντούτοις, μόνο τα πρώτα 200 εκατ. EUR μπορούν να διατηρηθούν από το ΕΓΤΠΕ-τμήμα εγγυήσεων. Τα υπόλοιπα πρέπει να μεταφερθούν στο νομισματικό αποθεματικό του κεφαλαίου B1-60 του προϋπολογισμού. Παρόλα αυτά όμως, η συμπερίληψη των εξοικονομήσεων των 200 εκατ. EUR θα οδηγήσει τις απαιτήσεις σε επίπεδο χαμηλότερο από την οροφή των δημοσιονομικών προοπτικών.

Υπό το φως της τρέχουσας πρόβλεψης των απαιτήσεων πιστώσεων, η Επιτροπή θα παρακολουθήσει εκ του σύνεγγυς τη δημοσιονομική κατάσταση κατά τη διάρκεια του οικονομικού έτους συνεχίζοντας ταυτόχρονα την πολιτική της που αφορά την αυστηρή διαχείριση της αγοράς. Εάν τα ληφθέντα μέτρα αποδειχθούν ανεπαρκή προκειμένου να συγκρατήσουν το επίπεδο δαπανών στο πλαίσιο των υφιστάμενων πιστώσεων του προϋπολογισμού, η Επιτροπή επιφυλάσσεται του δικαιώματος να προτείνει συμπληρωματικό και τροποποιητικό προϋπολογισμό εντός των ορίων της οροφής των δημοσιονομικών προοπτικών.

β) Το δημοσιονομικό πλαίσιο το 2001

Σύμφωνα με τις διατάξεις του άρθρου 2 της απόφασης του Συμβουλίου της 31ης Οκτωβρίου 1994 για τη δημοσιονομική πειθαρχία, η γεωργική κατευθυντήρια γραμμή για το 2001 εκτιμάται προσωρινά σε 48 800 εκατ. EUR περίπου. Το οριστικό επίπεδο της κατευθυντήριας γραμμής θα καθοριστεί κατά την έγκριση του προσχεδίου του προϋπολογισμού.

Εντούτοις, θα πρέπει να υπογραμμιστεί ότι σύμφωνα με τα συμπεράσματα του Ευρωπαϊκού Συμβουλίου του Βερολίνου της 24-25ης Μαρτίου 1999 και της συμφωνίας μεταξύ των οργάνων της ΕΕ της 6ης Μαΐου 1999 σχετικά με τη δημοσιονομική πειθαρχία και τη βελτίωση της δημοσιονομικής διαδικασίας, καθορίστηκαν νέες ετήσιες οροφές των γεωργικών δαπανών στο πλαίσιο των δημοσιονομικών προοπτικών για την περίοδο 2000-2006 σε επίπεδα πολύ κατώτερα από εκείνα της κατευθυντήριας γραμμής. Για τους τίτλους B1-1 έως B1-3 του ΕΓΤΠΕ-τμήμα εγγυήσεων, η οροφή αυτή ανέρχεται σε 40 035 εκατ. EUR για το 2001 σε σύγκριση προς 37 352 εκατ. EUR για το 2000 και συνιστά ένα άκρως αυστηρό δημοσιονομικό πλαίσιο δεδομένου ότι το 2001 θα είναι το πρώτο οικονομικό έτος που πρέπει να περιλάβει τις αρχικές πρόσθετες δαπάνες που προκύπτουν από τις αποφάσεις του προγράμματος δράσης 2000 για την ενίσχυση των καθεστώτων άμεσων αντισταθμιστικών ενισχύσεων σε ορισμένους τομείς (κυρίως στους τομείς των αροτραίων καλλιεργειών και του βοείου κρέατος) και για τη μεταρρύθμιση της κοινής οργάνωσης αγοράς στον τομέα του οίνου. Επιπροσθέτως, η συμφωνία μεταξύ των οργάνων της ΕΕ της 6ης Μαΐου 1999 προβλέπει ότι θα πρέπει να αφήνεται όσο το δυνατόν περισσότερο ένα επαρκές περιθώριο μεταξύ των πιστώσεων του προϋπολογισμού και των οροφών των δημοσιονομικών προοπτικών.

Η Επιτροπή υπογραμμίζει ότι οι προτάσεις της σχετικά με τις τιμές υποβάλλονται στο πλαίσιο αυτό της δημοσιονομικής αυστηρότητας και προτρέπει να λαμβάνονται οι αποφάσεις σχετικά με τις τιμές αυτές στο ίδιο πνεύμα.

ΠΑΡΑΡΤΗΜΑ I

>ΘΕΣΗ ΠIΝΑΚΑ>

?ΑΡΑΡΤΗΜΑ II

ΔΑΠΑΝΕΣ ΕΓΤΠΕ-ΤΜΗΜΑ ΕΓΓΥΗΣΕΩΝ ΚΑΤΑ ΤΟΜΕΑ ΑΠΟ ΤΟ 1985

(Σύμφωνα με την ονοματολογία του προϋπολογισμού 1999 και συμπεριλαμβανομένων των δαπανών μεταφερόμενων πιστώσεων)

εκατ. ECU/EUR

>ΘΕΣΗ ΠIΝΑΚΑ>

Sημειώσεις: οι δαπάνες εντός αγκυλών δεν χρηματοδοτήθηκαν από το ΕΓΤΠΕ-τμήμα εγγυήσεων.